Document ID: 31999L0016

Direktiva Komisije 1999/16/ES
z dne 16. marca 1999
o prilagajanju Direktive Sveta 77/540/EGS o parkirnih svetilkah za motorna vozila tehničnemu napredku
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/156/EGS z dne 6. februarja 1970 o približevanju zakonodaje držav članic o homologaciji motornih in priklopnih vozil [1], kakor je bila nazadnje spremenjena z Direktivo 98/91/ES Evropskega parlamenta in Sveta [2], in zlasti člena 13(2),
ob upoštevanju Direktive Sveta 77/540/EGS z dne 28. junija 1977 o približevanju zakonodaje držav članic o parkirnih svetilkah za motorna vozila [3], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 10,
(1) ker je Direktiva 77/540/EGS ena od posamičnih direktiv o postopku ES-homologacije, ki je bil uveden z Direktivo 70/156/EGS; ker se torej določbe Direktive 70/156/EGS o sistemih, sestavnih delih in samostojnih tehničnih enot vozil, uporabljajo za Direktivo 77/540/EGS;
(2) ker je zlasti v členu 3(4) in členu 4(3) Direktive 70/156/EGS določeno, da mora vsaka posamična direktiva vključevati opisni list in tudi homologacijski certifikat na podlagi Priloge VI k Direktivi 70/156/EGS, da bi bila homologacija lahko računalniško podprta; ker je treba v tem smislu spremeniti homologacijski certifikat, predviden v Direktivi 77/540/EGS;
(3) ker je treba, da bi obdržali enakovrednost, predvideno v členu 9(2) Direktive 70/156/EGS, med nekaterimi posamičnimi direktivami in ustreznimi pravilniki Ekonomske komisije za Evropo ZN (UN-ECE), poenostaviti postopek pri spremembah teh pravilnikov; najprej je treba tehnične zahteve Direktive 77/540/EGS s sklicevanjem nadomestiti z zahtevami pravilnika ECE št. 77;
(4) ker je treba zagotoviti izpolnitev zahtev Direktive Sveta 76/756/EGS [4], kakor je bila nazadnje spremenjena z Direktivo Komisije 97/28/ES [5], ter Direktive Sveta 76/761/EGS [6], klakor je bila nazadnje spremenjena z Direktivo Komisije 1999/17/ES [7];
(5) ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku, ki je bil ustanovljen z Direktivo 70/156/EGS,
SPREJELA NASLEDNJO DIREKTIVO:
Člen 1
Direktiva 77/540/EGS se spremeni na naslednji način:
1. V členu 1 se odstavek 1 nadomesti z naslednjim:
"1. Vsaka država članica podeli ES-homologacijo sestavnega dela za vsak tip parkirne svetilke, ki izpolnjuje zahteve za konstrukcijo in preskušanje, določene v ustreznih prilogah."
2. V členu 2 se odstavek 1 nadomesti z naslednjim:
"Za vsak tip parkirne svetilke, ki ga države članice homologirajo skladno z členom 1, izdajo proizvajalcu oznako ES-homologacije, ki je skladna z vzorcem v Dodatku 3 Priloge I."
3. Besedilo člena 4 se nadomesti z naslednjim:
"Člen 4
Pristojni organi držav članic po postopku, določenem v členu 4(6) Direktive 70/156/EGS, obveščajo drug drugega o vsaki homologaciji, ki so jo podelili, zavrnili ali preklicali na podlagi te direktive."
4. Besedilo člena 9 se nadomesti z naslednjim:
"Člen9
V tej direktivi izraz "vozilo" pomeni vsako motorno vozilo, namenjeno za uporabo na cesti, z nadgradnjo ali brez nje, z vsaj štirimi kolesi in z največjo konstrukcijsko določeno hitrostjo večjo od 25 km/h, in priklopna vozila, razen tirnih vozil ter kmetijskih in gozdarskih traktorjev in vseh delovnih strojev."
5. Priloge se nadomestijo z besedilom priloge k tej direktivi.
Člen 2
1. Države članice po 1. oktobru 1999, oziroma če se besedila iz člena 3 objavijo po 1. aprilu 1999, šest mesecev po dejanskem datumu objave teh besedil ne smejo zaradi razlogov, ki se nanašajo na parkirne svetilke:
- zavrniti podelitve ES-homologacije ali nacionalne homologacije za določen tip vozila ali za določen tip parkirne svetilke ali
- prepovedati registracije, prodaje ali začetka uporabe vozil oziroma prodaje ali začetka uporabe parkirnih svetilk,
če parkirne svetilke izpolnjujejo zahteve Direktive 77/540/EGS, kakor je bila spremenjena s to direktivo, in če so, ko gre za vozila, vgrajene skladno z zahtevami, določenimi v Direktivi 76/756/EGS.
2. Države članice po 1. aprilu 2000:
- ne smejo več podeljevati ES-homologacije in
- lahko zavrnejo podelitev nacionalne homologacije
za vsak tip vozila zaradi razlogov, ki se nanašajo na parkirne svetilke, ter za vsak tip parkirnih svetilk, če niso izpolnjene zahteve Direktive 77/540/EGS, kakor je bila spremenjena s to direktivo.
3. Po 1. aprilu 2001 se zahteve Direktive 77/540/EGS, ki se nanašajo na parkirne svetilke kot sestavne dele, kakor je bila spremenjena s to direktivo, uporabljajo za namene člena 7(2) Direktive 70/156/EGS.
4. Ne glede na določbe odstavka 2 in 3 države članice še naprej podeljujejo ES-homologacijo za parkirne svetilke kot nadomestne dele ter dovoljujejo njihovo prodajo in začetek uporabe skladno s prejšnjimi različicami Direktive 77/540/EGS, če so te parkirne svetilke:
- namenjene za vgradnjo na vozilih, ki so že v uporabi, in
- če izpolnjujejo zahteve omenjene direktive, ki so veljale ob prvi registraciji vozil.
Člen 3
Odstavki in priloge Pravilnika UN-ECE št. 77, navedeni v točki 1 Priloge II, se objavijo v Uradnem listu Evropskih skupnosti najpozneje do 1. aprila 1999.
Člen 4
1. Države članice sprejmejo zakone in druge predpise, potrebne za uskladitev s to direktivo, najpozneje do 1. oktobra 1999; če pa se besedila iz člena 3 objavijo po 1. aprilu 1999, države članice izpolnijo to obveznost šest mesecev po dejanskem datumu objave besedil. O tem takoj obvestijo Komisijo.
Države članice uporabljajo te določbe od 1. oktobra 1999, oziroma če so bila besedila iz člena 3 objavljena po 1. aprilu 1999, šest mesecev po dejanskem datumu objave teh besedil.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 5
Ta direktiva začne veljati dvajseti dan po objavi v Uradnem listu Evropskih skupnosti.
Člen 6
Ta direktiva je naslovljena na države članice.
V Bruslju, 16. marca 1999

Labels: 7
8